
NARVA LINNAVALITSUSE
LINNAVARA- JA MAJANDUSAMET

ÕIEND

ostja kinnitamise kohta

(garaažihooned Energia 2B Narvas) 





29.06.2005.a

Narva Linnavalitsuse linnavarakomisjon viis 19.06.2005.a läbi eelläbirääkimised linnavara -vallasvara kahe garaažihoone (31 boksi) aadressil Energia 2B Narvas, sh ehitisregistri kood 118010281, pindala 297,3 m2 (boksid 1-13) ja ehitisregistri kood 118010282, pindala 410,1 m2 (boksid 14-31), teenindusmaa 1950 m2, võõrandamiseks.

Vastavalt Narva Linnavolikogu 25.03.1998 määrusega nr 41/24 kinnitatud “Linnavara võõrandamise korra” (RTL 1998, 236/237, 972; KO 2000, 20, 340) punktile 60, arvestades Kinnisvarakapitali AS lõplikku pakkumist ostuhinna ja kehtestatud lisatingimuste kohta, samuti vara ostu eesmärki (multifunktsionaalse kaubanduskeskuse loomine) tunnistas komisjon vastavaks Kinnisvarakapitali AS, registrikood 10087315, asukoht Tuukri 1A, Tallinn, pakkumise ning soovitab kinnitada Kinnisvarakapitali AS eelnimetatud vallasvara ostjaks hinnaga hinnaga 900 000 (üheksasada tuhat) krooni järgmistel tingimustel:

· investeeringud omandatavasse varasse suuruses 18 728 000 (kaheksateist miljonit seitsesada kakskümmend kaheksa tuhat) krooni vastavalt ostja poolt pakutud graafikule;

· 673 600 krooni esimese aasta jooksul müügilepingu sõlmimisest;

· 4 166 400 krooni teise aasta jooksul müügilepingu sõlmimisest;

· 13 888 000 krooni kolmanda aasta jooksul müügilepingu sõlmimisest;

· investeerimiskohustuse mittetäitmisel või mitteõigeaegsel täitmisel rakendatakse trahvi 10% ulatuses tähtajaks tegemata investeeringute summalt;

· trahvi tasumine ei vabasta ostjat investeerimiskohustuse täitmisest;

· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

Linnavarakomisjon tegi Linnavara- ja Majandusametile ülesandeks esitada antud küsimus vastavalt “Linnavara võõrandamise korra” punktile 64 Narva Linnavalitsuse istungile korralduse vastuvõtmiseks.

